اسرائیل جمهور رئیسی آذان نینگ منع ایتیلیشی بیلن علاقه لی فکر بیلدیردی
اسرائیل جمهور رئیسی رئوبن ریولین اولکه سیده آذان ایتیلیشی گه بعضی بیر محدودیت کیلتیریلیشی بیلن علاقه لی لایحه گه مخالف ایکن لیگینی بیلدیردی.
اسرائیل رادیوسی نینگ خبریگه کوره غربی قدوس ده گی دفتریده مسلمان دین عالم لری بیلن اوچره شگن ریولین، لادسپیکردن آذان ایتیلیشینی منع قیله دیگن لایحه گه مخالف ایکن لیگین بو کبی لایحه احتیاج بولمه گن لیگینی افاده ایتدی.
ریولین مذکور لایحه نینگ تقدیم ایتیلمس لیگی اوچون تیگیشلی کیشی لر بیلن اوچره شیش نی وعده قیلگن لیگی و "اسرائیل عبادت ایرکین لیگی گه حرمت قیلگن بیر دولت دیر و اولکه ده گی برچه اقلیتلر اوچون دین ایرکین لیگی اساساتیگه باغلیغ دیر" دیگن لیگی تذکر بیریلگن.
ناراحت قیلووچی سیس ادعاسی بیلن مسجدلرده لادسپیکر آرقه لی آذان ایتیلیشینی منع قیله دیگن قانون لایحه سی نینگ عملی بولیشی اوچون اسرائیل مجلسیده اوچ ایریم جلسه دن تصویب بولیب چیقیشی کیره ک.
اسرائیل باش وزیری بنیامین نتنیاهو سیس نینگ ناراحت قیلووچی ایکن لیگی ادعاسی بیلن آذان نینگ منع قیله دیگن لایحه نی حمایه قیلگن لیگینی بیان ایتگن ایدی.
بیراق دیندار یهودی حزب لریدن بیرلشگن طورات نینگ اعتراضی باعث رای گیرلیک تعویققه توشگن ایدی.
مذکور حزب دن ساغلیق نی سقلش وزیری یعقوب لیتزمان آذان نینگ منع ایتیلیشی نینگ یهودی آیین لریگه تأثیر قالدیررلیگی توشونچه سی بیلن مخالفت قیلگن لیکلرینی بیان ایتگن ایدی.
فلسطین و اسلام عالمی تامانیدن تنقید ایتیلگن اوشبو لایحه بوندن آلدین هم نیچه بار مطرح بولگن بیراق مجلس گه رای گیرلیک که قوییلمه گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
